Z A P I S N I K
10. sjednice Vijeća Mjesnog odbora „Bruno Bušić“ održane 17. ožujka 2026. 
Zagreb, Ulica Ante Jakšića 29a s početkom u 19,00 sati

Nazočni članovi Vijeća:
Vesna Nikolić, Sandra Tomljenović, Katarina Sekula, Mirjana Grubišić, Dean Maslovara i Ružica Purić.

Odsutni članovi Vijeća: Borna Smrk.

Predsjedava gospođa Vesna Nikolić, predsjednica Vijeća.

Zapisnik vodi: Vesna Nikolić, predsjednica Vijeća 

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednica Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena.

Na prijedlog predsjednice Vijeće jednoglasno utvrđuje 


DNEVNI  RED

	1. 
	Zaključci  o aktualnoj komunalnoj i prometnoj problematici - donošenje zaključaka

	
	a) Zaključak za stručni očevid popucalog pločnika - Vidrićeva 7.

	
	b) Zaključak o postavljanju stupića -  Borongajska 50-54.

	2. 
	Pitanja, prijedlozi i obavijesti




Ad1. Zaključci  o aktualnoj komunalnoj i prometnoj problematici - donošenje zaključaka

Predsjednica napominje da su pristigla dva zahtjeva građana na mail po pitanju aktualne komunalne problematike.


a) Zaključak za stručni očevid popucalog pločnika - Vidrićeva 7

Predsjednica obavještava nazočne vijećnike da je na službenu e-mail adresu zaprimljen zahtjev gđe Ivane Džakula, koja traži sanaciju nogostupa u Ulici Vladimira Vidrića ispred k.br. 7, budući je nogostup popucao probijanjem korijena stabala i postao neravan pa pješacima predstavlja opasnost od padova. 

Otvara raspravu.

U raspravi sudjeluju: Vesna Nikolić, Sandra Tomljenović, Katarina Sekula, Mirjana Grubišić, Dean Maslovara i Ružica Purić.

Vijećnici jednoglasno donose 

Zaključak za stručni očevid popucalog pločnika - Vidrićeva 7
(Zaključak se prilaže ovom zapisniku i njegov je sastavni dio.)

b) Zaključak o postavljanju stupića - Borongajska 50-54

Predsjednica obavještava nazočne vijećnike da je na službenu e-mail adresu zaprimljena predstavka gosp. Daria Oršića, koji predlaže postavljanje zaštitnih stupića radi sprječavanja nepropisnog parkiranja automobila na Borongajskoj cesti između k.br. 50 i 63 te k.br. 52 i 54, budući se automobili parkiraju preko nogostupa ukoso umjesto unutar linija.

Otvara raspravu.

U raspravi sudjeluju: Vesna Nikolić, Sandra Tomljenović, Katarina Sekula, Mirjana Grubišić, Dean Maslovara i Ružica Purić.

Vijećnici jednoglasno donose 

Zaključak o postavljanju stupića -  Borongajska 50-54
(Zaključak se prilaže ovom zapisniku i njegov je sastavni dio.)


Ad2. Pitanja, prijedlozi i obavijesti

a) Predsjednica obavještava nazočne vijećnike da je zatražen i izrađen Projektni zadatak  proširenja vježbališta Wembly, koja aktivnost je temeljem prijedloga ovog Vijeća uvrštena u Plan prioritetnih komunalnih aktivnosti Gradske četvrti Peščenica – Žitnjak.

b) Predsjednica obavještava nazočne vijećnike da je Područnom odsjeku Centar 2 upućen zahtjev za slanje požurnice gradskom uredu nadležnom za promet i ZG Holdingu - Podružnici Zagrebačke ceste, radi žurnog postavljanja zaštitnih stupića na lokaciji Ulica Ante Jakšića /Ravenska k.br. 14 kod cafe bara Lea, u skladu s izmjenom projekta koji je u cijelosti plaćen 2024.

c) Predsjednica obavještava nazočne vijećnike da je trgovini Spar, na lokaciji Borongajska cesta 75, upućena obavijest u vezi nepropisnog parkiranja kupaca trgovine radi neadekvatne organizacije parkiranja na parkiralištu trgovine. Na službeni e-mail je zaprimljena povratna informacija da je naša obavijest proslijeđena njihovom nadležnom odjelu na daljnje postupanje i razmatranje mogućih rješenja.

d) Predsjednica obavještava nazočne vijećnike da je od ZG Holdinga – Podružnice Zrinjevac još 2. prosinca 2025. zatražena sanacija prijekopa na pješačkoj stazi u Parku Šumica, u smjeru autobusne postaje Kolareva, koji i nadalje nije saniran unatoč više upućenih požurnica. U međuvremenu je zaprimljena informacija da je za sanaciju prijekopa nadležan HEP te je zahtjev za sanaciju upućen HEP-u.

e) Predsjednica obavještava nazočne vijećnike da je PU zagrebačka reagirala na naš podnesak, kojim smo ukazali na nepoštivanje prometnih propisa na Šetalištu Vesne Parun i u Ulici Ksavera Šandora Gjalskog, odnosno na kretanje vozila po površinama koje nisu namijenjene za promet motornih vozila, te je u proteklom razdoblju nadzirala promet na navedenoj lokaciji i prema počiniteljima utvrđenih prekršaja poduzela zakonom propisane mjere i radnje. Kako je upravo uoči sjednice na službenu e-mail adresu primljena obavijest građana o novom incidentu na Šetnici, nadležnoj postaji prometne policije uputit će se zahtjev da i nadalje obilaze i nadziru promet na predmetnoj lokaciji.

f) Predsjednica obavještava nazočne vijećnike da je Teatru Poco Loco potpisano Pismo namjere za provedbu programa Kultura i umjetnost u zajednici svibanj 2026 – travanj 2027.

g) Predsjednica obavještava nazočne vijećnike da je od gradskog ureda preuzeto 30 lampiona za obilježavanje blagdana, državnih praznika i obljetnica te grickalice i sokovi za Žonglersku radionicu koja će se održati 22. ožujka 2026. u skladu s donesenim Planom potreba za 2026. kao i nova zastava Republike Hrvatske radi zamjene sadašnje dotrajale zastave.

h) Predsjednica obavještava nazočne vijećnike da je nastavljen proces savjetovanja s građanima na temu izrade Urbanističkog plana uređenja Istočnog kolodvora te se zainteresirani mogu uključiti u savjetovanje.

	Budući da više nije bilo pitanja, prijedloga ni obavijesti, predsjednica Vijeća Mjesnog odbora „Bruno Bušić” završava sjednicu. 

Sjednica je završena u 20,03 sati.

KLASA: 024-08/26-003/569
URBROJ: 251-13-11-5/006-26-2
Zagreb, 17. ožujka 2026.

Zapisnik uredila:
Vesna Nikolić

Predsjednica
Vijeća Mjesnog odbora „Bruno Bušić“

Vesna Nikolić


Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst, 16/22), Vijeće Mjesnog odbora „Bruno Bušić“ na 10. sjednici, 17. ožujka 2026., donosi



Zaključak
o provedbi stručnog očevida popucalog pločnika s preporukom za daljnje postupanje  
u Ulici Vladimira Vidrića 


1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u okviru svoje nadležnosti od nadležnih gradskih službi zatraži:   
- provedbu stručnog očevida popucanog pločnika zbog probijanja korijena stabala u Ulici Vladimira Vidrića kod k.br. 7, s preporukom za daljnje postupanje.

2.  Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 




KLASA: 024-08/26-003/569
URBROJ: 251-13-11-5/006-26-3
Zagreb, 12. ožujka 2026.
                                                                

                    Predsjednica Vijeća 
            Mjesnog odbora „Bruno Bušić“

                      Vesna Nikolić        



Na temelju članka 99. Statuta Grada Zagreba (Službeni glasnik Grada Zagreba23/16, 2/18, 23/18, 3/20, 3/21, 11/21- pročišćeni tekst, 16/22), Vijeće Mjesnog odbora „Bruno Bušić“ na 10. sjednici, 17. ožujka 2026., donosi



Zaključak
o postavljanju stupića za sprječavanje nepropisnog parkiranja 
na Borongajskoj cesti 50-54


1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u okviru svoje nadležnosti od nadležnih gradskih službi zatraži:   
- postavljanje stupića za sprječavanje nepropisnog parkiranja na Borongajskoj cesti kod k.br. 50, 52 i 54.

2.  Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



KLASA: 024-08/26-003/569
URBROJ: 251-13-11-5/006-26-4
Zagreb, 17. ožujka 2026.

